Marvdaŝt

Marvdaŝt () estas universitata urbego kaj ĉefurbo de la samnoma distrikto en Provinco Farso, en Irano.

 Bazaj informoj 
 Supermara alteco: 1,596 m
 Loĝantaro: 148,858 en 2016
 Horzono: UTC + 3:30; somere UTC + 4:30
 Telefonkodo: (+98) 728

 Geografio 
Marvdaŝt situas sur altebenaĵo laŭ rivero 39 kilometrojn de la propra provinca ĉefurbo Ŝirazo, 147 kilometrojn de la alia provinca ĉefurbo Jasuĝo, 255 kilometrojn de Buŝehro (same de Persa Golfo), 660 kilometrojn de la ĉefurbo Teherano .

 Historio 
Marvdaŝt situas en proksimeco de antikvaj urboj, kiuj jam ruiniĝis. Inter ili la plej fama estas Persepolo. Male, Marvdaŝt estis fondita en la 20-a jarcento. En 1935 oni fondis fabrikon, samtempe urbeto formiĝis ĉirkaŭ la fabriko. Ĉiujare alvenis homoj el la proksimaj vilaĝoj aŭ eĉ el foraj regionoj. Iom post ankaŭ aliaj fabrikoj ekfunkciis kaj Marvdaŝt iĝis industria urbo. La urba municipo formiĝis en 1940.

 Ekonomio 
En Marvdaŝt pluraj fabrikoj funkcias (ekzemple petrolkemia komplekso, ledfabriko, uzinoj pri nutraĵoj). En la urbego 3 universitatoj funkcias. En la apudaĵo pro la fekundaj teroj oni kultivas ekzemple tritikojn, maizojn, tomatojn, kukumojn.

 Trafiko 
Al Marvdaŝt kuras ĉefvojoj al Ŝirazo kaj Esfahano, krome estas 2 aliaj provincaj urboj.

 Klimato 
Marvdaŝt situas en Duonarida klimato laŭ klimata klasifiko de Köppen (BSh). Precipitaĵo en la jaro estas proksimume po 300 mm. Inter junio-aŭgusto ne pluvas. La jara averaĝa temperaturo estas ĉirkaŭ 18 °C.

 Fontoj 
 interalie WikiTrans

 Eksteraj ligiloj 
  ()

Kategorio:Urboj de Irano